MOKYTOJO LAPAS

***„LIŪDNA PASAKA“***

* **Žanras ir tipas** – lyrinė apysaka (pradžia ir pabaiga – lyrinės; vaizduojami pagrindinės veikėjos Juozapotos išgyvenimai)
* **Kompozicija:** 
  + Prakalba „BALTASAI ŠEŠĖLIS*” –* lyrinė impresija. (*„O, jaunosios dienos mano! Kaip melsvam ore gervės, nykstat jūs tiktai ką pasirodžiusios...<...>”)*
  + Pirmoji dalis – tartum lyrinė įžanga *(Svarbiausias įvykis - pasakotojo susitikimas su sena moteriške).* *„Namas, kuriame tik ką atvažiavęs apsigyvenau, stovėjo pačiam miške. Gražus vasarinis namas. <...> Čia, sveikatos ieškodamas, pažadėjau visą vasarą išbūti...”*
  + Antroji dalis –istoriniai įvykiai (1863 m. sukilimas) ir jaunos Banių šeimos dramatiška gyvenimo istorija. *(„Buvo tai 1863-čiais metais...Viename sodžiuje gyveno neturtėlis žmogus, vardu Petras Banys, su savo moterim Juozapota.”)*

***2 užduotis.*** *Perskaitę (išklausę) „Liūdnos pasakos“ prakalbą „Baltasai šešėlis“ suraskite argumentų, įrodančių, kad apysakos pasakotojas supranta, jog greitai mirs, vertina gyvenimą ir artimuosius? Kokia emocija dominuoja?*

ĮRAŠAS:[**http://www.lrt.lt/mediateka/irasas/1002729305/liudna\_pasaka\_1\_dalis?popup**](http://www.lrt.lt/mediateka/irasas/1002729305/liudna_pasaka_1_dalis?popup) **(iki 3.05 min.)**

***„Baltasai šešėlis“.***

* *Prisimename: baltas miškas „Anykščių šilelyje“.*
* *Šešėlis, bet baltas, gražus. Liūdna pasaka – jau kiek kitokia šneka.*

1. *Dominuoja nykstančios realybės, laikinumo, trapumo vaizdai:* 
   * **nykimo, prabėgusio gyvenimo vaizdai: „dienos tirpsta kaip pasirodžiusios gervės**
   * **sapno motyvas**
   * **prabėgantis gyvenimas tapatinamas su rudeniu, kai apmiršta visa gamta**
2. *Apima liūdesio nuotaika*

* **ne tik dėl tirpstančio gyvenimo,**
* **bet ir dėl to, kad vėlai sutiktas mylimas žmogus (vedę tik 3 metus, nors pažįstami iš anksčiau)**
* **praeities laikas būtų prasmingesnis, jei būtų Ramūta („už rankų susitvėrę, po miškus vaikčiojęs, uogų parinkęs (MEILĖ GAMTOJE – savotiškas rojaus sodas)**

1. *Praeityje buvo nežinoma, bet jaučiama:* **„nežinojau... Bet jaučiau... Nuo pat mažų dienų tavo paveikslas mano širdyje gyveno“, “sujudėdavo naujas geras jutimas...“**
2. *Kalbama apie meilę, mylimą žmogų:*

* **„mažutėle“, „žiūrėjai nustebusiom akelėm“ su drebančia širdele“.**
* **jai nebijoma savo širdies atidaryti, skausmų, nusivylimų parodyti.**
* **akcentuojamas supratimas.**
* **Gebėjimas atleisti.**

1. *Biliūnas – daugtaškių rašytojas. Įsivaizduokite kelis sakinius. Koks skirtumas?*

* **Jam pasidarė nesmagu.**
* **Jam pasidarė nesmagu!**
* **Jam pasidarė nesmagu...**

Ramūta. Kas ji – reali moteris ar vizija, kuo ji brangi pasakotojui?

Kuo ši įžanga artima visai apysakai?

**Ramūta - tai mylimiausio žmogaus, padėjusio gyventi, kurti ir mirti, įvaizdis (vėliau jį įkūnys Juozapota).**

***3 užduotis.*** *Perskaitykite kritinę medžiagą apie dialogą bei išklausę „Liūdnos pasakos“ Pirmąją dalį, suraskite argumentų diskusijai: Ar pasakotojo ir sutiktos Juozapotos susitikimas virsta tikru dialogu? Koks sakinys dominuoja pasakotojo kalboje?*

|  |
| --- |
| DIALOGAS IR DIALOGIŠKUMAS  Kadaise vokiečių filosofo Hanso Georgo Gadamerio ištarta frazė „*Kalbėti – reiškia kalbėti kitam“* išreiškia būtinybę pokalbyje turėti partnerį, klausytoją. Jei dialogas nėra „techninio“ pobūdžio, t. y. kai norima tik susikalbėti, o yra ypač svarbus, **vyksta tarpusavio pasitikėjimo situacijoje, jaučiant pašnekovą,tyla tarp frazių gali virsti pokalbio pratęsimu tylint, pasišalinus žmogui toliau tęsiamas dialogas mintyse, kartais tokiam bendravimui nereikia nei žodžių** – viskas suprantama iš žvilgsnių. Toks ***dialogas***, kai ne tik girdimas, matomas ar liečiamas pašnekovas, bet ir juntamas, ***vadinamas dialogiškas*** *ir* matuojamasne susikalbėjimo, bet dialoginiu Aš-Tu santykiu.Dialogiškas pokalbis yra ne tas, kurį žmogus planavo „vesti“, o tas, kuris ***pats ima „vesti“****:* žodis reikalauja žodžio, mintis – minties. |

ĮRAŠAS:[**http://www.lrt.lt/mediateka/irasas/1002729305/liudna\_pasaka\_1\_dalis?popup**](http://www.lrt.lt/mediateka/irasas/1002729305/liudna_pasaka_1_dalis?popup) **(nuo 3.05 min.; iki 13.06)**

GALIMI ATSAKYMAI

1. Pasakotojo situacija p a r a l ė l ė tragiškam Juozapotos likimui ir a n t i t e z ė aplinkiniam pasauliui.
   * Pasakotojas sunkiai serga džiova (greitai pavargsta, sunku kvėpuoti, trūksta oro, labai silpnas – Juozapota
   * Pasakotojui aplinkiniai žmonės „kaip iš pasakos išėję“, gražios moterys... TAI KITAS PASAULIS. JŲ KITAS LIKIMAS – pasakiškas: juokauja, dainuoja, žaidžia, linksmi, laimingi – Juozapota irgi mato daug ponų ir visus gražius.
   * Tiek vieno, tiek kito kalboje pabrėžiamas kategoriškas „visi“. VIENODAS VERTINIMAS
2. Pasakotojas ne tik girdi *(„ypatingas, niekados dar negirdėtas balsas“),* bet ir jaučia *(„jo negalima išreikšti žodžiais“*) – Juozapotos kalba tęsiama pasakotojo širdyje. Jis ją pajunta anksčiau nei pamato išlendant iš namo kertės.
3. Nors paklausta Juozapota tylėjo, į paaukotą skatiką nereagavo, bet pasakotojas krūtinėje pajuto „šaltą sopulį“ TAI KALBA BE ŽODŽIŲ, GESTAS.
4. Visa Juozapotos kalba – du sakiniai – pasakotojo sąmonėje buvo suvokti kaip „memento mori“, mirtis (‚giltinė“)
5. Juozapotos klausimas „Ar nežinai, tamsta, kur mano Petriukas?“ yra nutrūkusio egzistencinio dialogo (moters ir vyro) grandis, bejėgiškai pakibusi erdvėje. Atsakymo į savo klausimą ji nesulaukia. Jai *kito* nebėra fizine prasme, bet metafizine jis nenustoja egzistuoti. DIALOGAS ŠIURKŠČIAI PERKIRSTAS, BET JO ŠAKNYS TEBĖRA GYVOS.
6. Akcentuojamas pripratimas (tai tęsėsi visą vasarą, kasdien). Jam Juozapota tapo kaip *„atidengta“ knyga, „nors ir sunkiai suprantama“, „skaičiau jos įstabius žodžius ir ... ši tą supratau“*

ALIUZIJA į „Mažąjį princą“ – lapės ir mažojo princo draugystė. Ateiti kasdien vis tą pat valandą.

Biliūno žmona

* **viena iš nedaugelio ano meto lietuvių, kurios studijavo aukštuosiuos mokslus**. Ji buvo rašytojui ir artimiausia draugė, supratusi jo siekius, pasirinktą gyvenimo būdą, ir ta, kuri savo žavesiu nušviesdavo su liga ir mirtimi kovojančio žmogaus gyvenimo valandas.
* pati **skursdama, mokydamasi už skolintus pinigus, atitraukdavo nuo savo burnos paskutinį duonos kąsnį, kad padėtų draugui.**
* **paskutinius dvejus rašytojo gyvenimo metus** (Biliūnas parašė reikšmingiausius savo kūrinius) **jie visą laiką buvo kartu** – Ciuriche (Šveicarija), Zakopanėje (Lenkija), o vasaromis – Lietuvoje, Šiauliuose, Anykščiuose, kur abu gimė ir užaugo.
* **daugelis paskutiniųjų kūrinių rašyti nebe paties rašytojo, o jo žmonos ranka,** nes sunkiai sergantis J.Biliūnas nebenulaikė plunksnos, nors kūrybinė jo mintis buvo gyva ir stipri.

**Beveik prieš šimtmetį, vos kelis metus tetrukusi Julijos ir J.Biliūno meilės istorija dabar išties primena romantišką Romeo ir Džiuljetos istoriją...**

„Jiedu abu ilgus metus gyveno toli nuo vienas kito; jiedu nei vienas ilgus metus nežinojo apie kitas kitą, kad abu kartu gyvena pasauly. Pagaliau jiedu susitiko... Abudu nustebo vienas kitą pamatę; abiejų vienu akies mirksniu sudrebėjo širdys krūtinėse; jiedviem rodėsi, kad jie seniai pasižįsta, kad jie jau yra vienas kitą matę. Ir jiedu padavė vienas antram ranką...“

/Jonas Biliūnas „Jis ir ji“/ Yra sukurtas spektaklis.